قرآن میں اسم محمد

قرآن میں اسم محمد صلی اللہ علیہ وسلم چار مرتبہ اور اسم احمد ایک مرتبہ آیا ہے۔

آیات

سورہ آل عمران، آیت 144  

 
اور محمد (صلی اللہ علیہ وسلم) ایک پیغمبر ہی تو ہیں۔ اِن سے پہلے بھی بہت سے پیغمبر ہو گزرے ہیں، بھلا اگر یہ فوت ہوجائیں یا فوت کیے جائیں تو تم اُلٹے پاؤں پِھر جاؤ گے؟ اور جو اُلٹے پاؤں پِھر جائے گا تو اللہ کا کچھ نقصان نہیں کرسکے گا اور اللہ شکر گزاروں کو بڑا ثواب دے گا۔

سورہ الاحزاب، آیت 40 

 

محمد (صلی اللہ علیہ وسلم) تمہارے مردوں میں سے کسی کے والد نہیں ہیں لیکن اللہ کے پیغمبر اور نبیوں کی مہر یعنی سلسلۂ نبوت کو ختم کردینے والے ہیں اور اللہ ہر چیز سے واقف ہے۔

سورہ محمد، آیت 2  

 

اور جو لوگ ایمان لائے اور نیک عمل کرتے رہے اور جو کتاب محمد (صلی اللہ علیہ وسلم) پر نازل ہوئی، اُسے مانتے رہے اور وہ اُن کے پروردگار کی طرف سے برحق ہے کہ جس نے اُن کے گناہ دور کردیے اور اُن کی حالت سنوار دِی۔

سورہ الفتح، آیت 29  

 

محمد (صلی اللہ علیہ وسلم) اللہ کے پیغمبر ہیں اور جو لوگ اِن کے ساتھ ہیں، وہ کافروں کے مقابلے میں تو سخت ہیں اور آپس میں رحم دِل۔ اے دیکھنے والے تو اِن کو دیکھتا ہے کہ اللہ کے آگے جھکے ہوئے سربسجود ہیں اور اللہ کا فضل اور اُس کی خوشنودی طلب کر رہے ہیں۔ کثرتِ سجود کے اَثر سے اُن کی پیشانیوں پر نشان پڑے ہوئے ہیں۔اِن کے یہی اوصاف تورات میں ہیں اور یہی اوصاف انجیل میں۔ وہ گویا ایک کھیتی ہیں جس نے پہلے زمین سے اپنی سوئی نکالی، پھر اِس کو مضبوط کیا، پھر موٹی ہوئی اور پھر اپنے تنے پر سیدھی کھڑی ہو گئی ار لگی کھیتی والوں کو خوش کرنے تاکہ کافروں کا جی جلائے۔ جو لوگ اِن میں سے ایمان لائے اور نیک عمل کرتے رہے، اُن سے اللہ نے گناہوں کی بخشش اور اَجر عظیم کا وعدہ کیا ہے۔

اسم احمد

سورہ الصف، آیت 6  

 

اور وہ وقت بھی یاد کرو جب مریم کے بیٹے عیسیٰ نے کہا کہ: اے بنی اسرائیل میں تمہارے پاس اللہ کا بھیجا ہوا آیا ہوں، جو کتاب مجھ سے پہلے آ چکی ہے یعنی تورات، اُس کی تصدیق کرتا ہوں اور ایک پیغمبر جو میرے بعد آئیں گے جن کا نام احمد (صلی اللہ علیہ وسلم) ہوگا، اُن کی بشارت سناتا ہوں۔ پھر جب وہ اِن لوگوں کے پاس کھلی نشانیاں لے کر آئے تو کہنے لگے کہ یہ تو سراسر جادو ہے۔

مزید دیکھیے 

 فارقلیط
 بائبل میں محمد
 آیت تکمیل دین
قرآن میں مذکور نام اور شخصیات کی فہرست

حوالہ جات
قرآن
ویکی ڈیٹا سے مطابقت رکھنے والی مختصر تفصیل